Ken jou vyand 5 – Liplekker
Blye Versekering vir 1 Nov. 2019 Tema: Ken jou vyand 5
****Ons eindig dan die tema oor ons vyand. Die duiwel het magte maar die Here bied vir ons hoop. Ons wapen om hom teë te staan, is juis ons geloof en onderwerping aan ons Skepper. Ons moet ons lewens ondersoek en regmaak voor God, want dan verloor Satan sy houvas op ons lewens. Tog werk ons dikwels verkeerd om en takel die gevolge van ons sonde in ons lewens, want ek wil eers dit los en dat los dan sal ek na die HERE kom. Kom net soos jy is en die HERE help jou om te verander.
1 Pet 5:8- Wees nugter en waaksaam, want julle teëstander, die duiwel, loop rond soos 'n brullende leeu, en soek wie hy kan verslind.9 Hom moet julle teëstaan, standvastig in die geloof, omdat julle weet dat dieselfde lyding opgelê word aan julle broederskap wat in die wêreld is.
2 Tim 2:24 en 'n dienskneg van die Here moet nie twis nie, maar vriendelik wees teenoor almal, bekwaam om te onderrig en een wat kwaad kan verdra. 25 Hy moet die weerspanniges in sagmoedigheid teregwys, of God hulle nie miskien bekering sal gee tot die kennis van die waarheid nie, 26 en hulle weer nugter kan word, vry van die strik van die duiwel, nadat hulle deur hom gevang was om sy wil te doen.
Jak. 4:7 Onderwerp julle dan aan God; weerstaan die duiwel, en hy sal van julle wegvlug. 8 Nader tot God, en Hy sal tot julle nader. Reinig die hande, julle sondaars, en suiwer die harte, julle dubbelhartiges! 9 Weeklaag, treur en ween. Laat julle gelag in treurigheid verander word en julle blydskap in bedruktheid.10 Verneder julle voor die Here, en Hy sal julle verhoog.
**** Vandag praat die HERE met my en jou. Gaan ons ook net stilbly soos die volk vanouds en aangaan soos altyd? Of gaan ons vir 'n oomblik stil word en luister
Onse Vader daar 'n vyand wat soos 'n brullende leeu loop, maar dankie dat die Leeu van Juda die oorwinnaar vir ons is. Wys ons deur U Heilige Gees wat in ons hande en harte is wat ons moet regmaak, maar boweal help ons dan, om nie net hoorders te wees van U woord nie, maar daders. Ek bid vir elkeen onder die letter A vandag. Miskien hou hulle ook die front voor soos ons almal, dat hulle sterk is en kan staan, maar wanneer daar stil oomblikke kom weet hulle hoe broos en onseker hulle voel. Sal U hulle vul met krag van omhoog vol van U genade en liefde. In Jesus se Naam. Amen